text: Dimarts 24 d'abril de 2018 a les 19:30
  Dissabte 21 d'abril i dijous 26 d'abril
  Dimarts 10 d'abril a les 19'30 h a la biblioteca del centre
  Xerrada organitzada per l'AMPA a càrreg mossos esquadra sobre prevenció d'accidents.
  L'educació per a la mobilitat segura és fonamental per aconseguir la màxima seguretat a la via pública, com a espai de convivència entre persones i vehicles que és.
  Els principals objectius que tenen les activitats dirigides als adults són:
  -	Que els participants siguin conscients de les conductes més segures en la seva mobilitat, les identifiquin i les valorin, en comparació amb les conductes de risc.
  -	Que reconeguin el propi límit entre la seguretat i el perill.
  -	Que adaptin la seva percepció del risc a la realitat en que es mouen.
  -	Que desenvolupin una conducta d'alerta que permeti anticipar-se al perill.
  GUIA DE LA PROGRAMACIÓ ADULTS
  PROGRAMA ANAR I TORNAR DE LA FEINA
  Anàlisi del problema: Els pares tenen el mateix risc de patir un accident que tenen la majoria de treballadors - treballadores en general. El seu risc rau en la conducció in itinere o en els seus desplaçaments personals. Després d'analitzar les causes d'accident de trànsit més habituals, es decideix que el primer punt que caldria tractar és la percepció del risc i l'atenció en la conducció.
  Competències: Valoració de la seguretat, la vulnerabilitat i el risc. Atenció, interacció i adaptació a l'entorn.
  Objectius: Que els participants valorin el risc, tenint en compte els perills existents en cada situació i el dany que es poden fer, de manera que prenguin decisions per anticipar-se introduint comportaments de prevenció en la seva mobilitat. Que els participants siguin capaços de mantenir un nivell d'atenció que permeti detectar la majoria dels canvis de l'entorn, executant estratègies d'anticipació que permetin minimitzar o evitar el risc per a sí mateixos i per als altres.
  PROGRAMA ELS ACCIDENTS
  Factor personal de risc: L'errònia o insuficient percepció del risc. La influenciabilitat.
  Conducta de risc: Conduir sota situacions adverses sense minimitzar-ne el risc. Velocitat excessiva i alcohol conduint ciclomotor.
  Conducta segura: Mantenir una mobilitat adequada i segura, valorant i integrant els estímuls rebuts de l'entorn i dels altres, adequant-hi la percepció del risc.
  Objectius generals: Reconèixer si són necessaris canvis en la conducta pròpia respecte de l'ús del ciclomotor per minimitzar-ne el risc.
  Anàlisi del problema: Els menors sovint realitzen una conducció agressiva o inadequada a l'entorn que provoquen un major risc d'accidents i inseguretat a l'hora de conduir un ciclomotor.
  Metodologia de l'activitat: La sessió parla dels accidents en general i el perquè es produeixen i les seves conseqüències. Pluja d'idees, conversa guiada, joc.
  Us hi esperem el dimarts 10 d'abril a les 19'30 h a la biblioteca del centre
  ADULTS - AMPA IES DERTOSA (pdf 791 Kb)
  Presentació de propostes entre el 5 i el 16 de març de 2018
  En la reunió del passat 1 de març, l'alcaldessa de Tortosa, Sra. Meritxell Roigé, i el regidor d'Hisenda de l'ajuntament, Sr. Marià Martínez, van presentar als centres i resta d'agents educatius de la ciutat, els pressupostos participatius per 2018. Aquesta iniciativa pretén fomentar la participació ciutadana pel que fa al pressupost d'inversions de l'ajuntament.
  Són els ciutadans els que proposen les inversions a realitzar i són també els ciutadans els que votaran les propostes presentades. Qui decideix per tant, són les persones.
  Per la qual cosa, l'AMPA va proposar al Consell escolar promoure la inclusió en aquests pressupostos una actuació a la Via Verda per fer una baixada específica fins el nostre centre.
  Si us sembla bé, us animem a que ompliu la butlleta adjunta, amb almenys aquesta proposta, i la presenteu a algun d'aquests llocs entre el 5 i el 16 de març:
  Oficines d'atenció ciutadana de l'Ajuntament de Tortosa, d'Els Reguers, de Vinallop, de l'EMD de Bítem, de l'EMD de Campredó i de l'EMD de Jesús.
  Biblioteca municipal Marcel·lí Domingo
  El text a posar a la butlleta per promoure aquesta actuació és:
  Actuació: Baixada Via Verda per a l'accés a l'Institut J. Bau
  Butlleta de participació:
  http://www.tortosa.cat/webajt/ajunta/consulta/pressupostos_participatius_2018/formulari-web-pressupostos-participatius-2018.pdf
  http://www2.tortosa.cat/pciutadana/2018/prespar.php
  Preinscripció del 13 al 24 d'abril
  La preinscripció dels ensenyaments obligatoris es farà entre el 13 i el 24 d'abril, tal com es va anunciar a finals del mes de febrer. Aquest canvi de calendari s'ha realitzat per donar resposta a la demanda reiterada de diferents sectors de la comunitat educativa.
  Aquest termini afecta als futurs alumnes de:
  Segon cicle d'educació infantil: A partir de 3 anys (P3, P4 i P5).
  Educació primària: A partir dels 6 anys (de 1r a 6è curs).
  Educació secundària obligatòria (ESO): A partir de 12 anys (de 1r a 4rt).
  Endarreriment del calendari
  La Generalitat ha reduït el calendari del procés de preinscripció, de manera que només passa un mes des que la família presenta la sol·licitud fins que coneix el centre on ha obtingut la plaça.
  El fet de començar la preinscripció més tard en relació al curs anterior, a banda de la reducció del calendari, també facilitarà que un major nombre d'alumnes nouvinguts o que es trobin situacions de canvis, per exemple de domicili, puguin participar en el procés de preinscripció de forma ordinària. En comprimir el període, part d'aquestes situacions es resoldran de manera ordinària i ja no s'hauran de tractar com a sol·licituds presentades fora de termini.
  La reducció del procés no afecta a la durada del termini de preinscripció, que es manté amb aproximadament els mateixos dies que l'any passat, ni tampoc al de matriculació de les famílies.
  Trobareu la informació en els següents enllaços:
  http://web.gencat.cat/ca/actualitat/detall/20180305_La-preinscripcio-dels-ensenyaments-obligatoris-sera-del-13-al-24-dabril
  http://queestudiar.gencat.cat/ca/preinscripcio/estudis/obligatoris/
  Dies 16 i 17 de març de 2018 a Fira Montjuïc
  A traves del conveni de col·laboració que FIRA BARCELONA i FAPAES* tenen signat, us informem de la celebració del FUTURA, SALÓ DELS MÀSTERS I POSTGRAUS,que tindrà lloc els dies 16 i 17 de març al Recinte de Montjuïc de Barcelona.
  Participa als tallers pràctics i les xerrades informatives. Deixa't assessorar pels millors experts de cada sector i guanya una beca a Dublín.
  Més informació a: http://www.salofutura.com/ca/
  * L'AMPA pertany a la Federació d'Associacions de Mares i Pares d'Alumnes d'Ensenyament Secundari de Catalunya
  Dies 14 a 18 de març de 2018 a Fira Montjuïc
  A traves del conveni de col·laboració que FIRA BARCELONA i FAPAES* tenen signat, us informem de la celebració del saló de l'ENSENYAMENT que tindrà lloc del 14-18 de març al Recinte de Montjuïc de Barcelona.
  Vine al Saló de L'ensenyament els dies 14-18 de març i descobreix l'extensa gamma educativa de cursos de batxillerat, graus universitaris, estudis superiors, complementaris, de formació professional, art i idiomes.
  T'ajudem a orientar els teus estudis i el teu futur professional. Aquest any, com a novetat, a més viu el procés de la presa de decisions amb el nou Escape Room 'El repte de decidir'. No t'ho pots perdre!
  Més informació a: http://www.ensenyament.com/
  Dimecres 14 de març de 2018, a les 20 h
  Us convoquem a l'Assemblea General Ordinària de l'AMPA de l'Institut Joaquín Bau, el 14 de març de 2018, dimecres, a les 20 h (primera convocatòria), i a les 20.15 h (segona convocatòria), a la biblioteca del centre.
  1.- Lectura i aprovació, si s'escau, de l'acta de l'assemblea general ordinària de data 01/03/2017.
  2.- Memòria de les actuacions realitzades per l'AMPA durant el curs escolar 2016/2017, i previsió
  per al curs 2017/2018.
  3.- Exposició i aprovació, si s'escau, dels comptes i la memòria del curs 2016/2017
  4.- Exposició i aprovació, si s'escau, del pressupost per al curs 2017/2018
  5.- Informació reutilització de llibres
  6.- Renovació de la junta directiva
  Susana Espuny Curto
  Tortosa, 27 de febrer de 2018
  Dijous 15 de març a les 19:00 h
  L'AMPA del nostre institut es complau a invitar-vos a la xerrada "Eines emocionals: sembrant bons vincles"
  - Com poder ajudar als nostres fills a convertir-se en adults emocionalment intel.ligents?
  - La importància d'establir vincles sans i segurs per a desenvolupar una bona intel.ligència emocional.